stanford-oval/wikipedia huggingface dataset:
Sergei Šoigu

| Sergei Šoigu> Сергей Шойгу |
| --- | --- |

Venäjän puolustusministeri
 6. marraskuuta 2012–13. toukokuuta 2024  
Edeltäjä:  Anatoli Serdjukov
Seuraaja:  Andrei Belousov
Henkilötiedot
Syntynyt: 21. toukokuuta 1955 (ikä 69) Tšadanaa, Tuvan autonominen alue, Neuvostoliitto
Tiedot
Puolue:  Yhtenäinen Venäjä
 Nimikirjoitus
Sotilaspalvelus
Puolustushaara:  Venäjän maavoimat
Palvelusvuodet:  1991–
Sotilasarvo:  armeijakenraali
Sergei Kužugetovitš Šoigu (ven. Сергей Кужугетович Шойгу, s. 21. toukokuuta 1955 Tšadanaa, Tuvan autonominen alue) on venäläinen poliitikko. Hän on ollut vuodesta 1991 Venäjän kansalaissuojelun, hätätila-asioiden ja luonnononnettomuuksien selvityskomitean johdossa, vuodesta 1994 hätätilaministeri, sittemmin Moskovan alueen kuvernööri ja vuodesta 2012 puolustusministeri. Šoigu on sotilasarvoltaan armeijakenraali sekä Venäjän federaation sankari.
Šoigu on etnisesti tuvaani. Hän opiskeli Krasnojarskin polyteknillisessä instituutissa rakennusinsinööriksi vuosina 1972–1977. Hän työskenteli rakennusprojekteissa ja oli myös vuodesta 1988 Abakanin NKP:n keskuskomitean toinen sihteeri ja piirintarkastaja. Vuonna 1990 hän muutti Siperiasta Moskovaan ja pääsi 1991 pelastusjoukkojen johtoon, josta tuli 1991 valtionkomitea ja 1994 ministerinvirka, jota hän on hoitanut siitä lähtien yhtäjaksoisesti. [lähde? ]
Šoigu saavutti näkyvyyttä hoitaessaan erilaisia pelastustoimia, kuten tulvien, maanjäristyksien ja terrori-iskujen selvittämistä. Hän on kerännyt mainetta myös ulkomailla hätätilaministeriön hoitaessa apua Kiinan maanjäristysalueille ja hurrikaanituhojen koettelemaan Kuubaan. Hänelle myönnettiin 1999 Venäjän federaation sankarin kunniamerkki.[lähde? ]
Šoigusta tuli 1999 yksi Putinin hallitusta kannattavan Yhtenäisyys-puolueen johtajista. Hän oli puolueen listan kärjessä Aleksandr Karelinin kanssa. Puolue sai toiseksi eniten ääniä duuman vaaleissa kommunistisen puolueen jälkeen. Šoigu piti paikkansa ministerinä, eikä liittynyt duumaan, jossa Boris Gryzlov valittiin parlamenttiryhmän johtajaksi. Yhtenäisyys yhdistyi Isänmaa – Koko Venäjä -puolueen kanssa Yhtenäiseksi Venäjäksi 2001. [lähde? ]
Toukokuussa 2024 Putin ilmoitti, että Sergei Šoigu siirtyy liittovaltion turvallisuusneuvoston sihteeriksi ja puolustusministeriksi nousee taloustieteilijä Andrei Belousov.
Haagissa sijaitseva kansainvälinen rikostuomioistuin antoi Šoigusta pidätysmääräyksen kesäkuussa 2024. Häntä syytetään siviilejä vastaan hyökäämisestä Ukrainassa.
Scott Moir

| Scott Moir |
| --- | --- |
 Tessa Virtue ja Scott Moir vuonna 2010.
Henkilötiedot
Syntynyt: 2. syyskuuta 1987 (ikä 37)
Kansalaisuus:  Kanada
Taitoluistelija
Pituus:  172 cm
Pari:  Tessa Virtue
Entiset parit:  Jackie Mascarin
Valmentaja(t):  Igor Shpilband, Marina Zueva, Johnny Johns
Entiset valmentajat:  Carol Moir, Paul MacIntosh, Suzanne Killing
Koreografi(t):  Marina Zueva, Igor Shpilband
Luisteluseura:  Ilderton Skating Club
Aloittanut:  1991
Maailmansijoitus:  1
Henkilökohtaiset parhaat pisteet (ISU)
Pisteet yhteensä:  224.43 MM 2010
Pakollinen tanssi:  44.13 MM 2010
Rytmitanssi:  70.27 (maailmanennätys) MM 2010
Lyhyttanssi:  75.12 Taitoluistelun neljän maanosan mestaruuskilpailut 2013
Vapaatanssi:  112.33 ISU Grand Prix Final 2011/12
Aiheesta muualla
virtuemoir.com/site
Scott Moir (s. 2. syyskuuta 1987 London, Ontario, Kanada) on kanadalainen jäätanssija, joka kilpailee Tessa Virtuen kanssa. Virtue ja Moir ovat voittaneet jäätanssissa olympiakultaa vuonna 2010, maailmanmestaruuden 2010, 2012 ja 2017, neljän maanosan mestaruuden 2008, 2012 ja 2017, junioreiden maailmanmestaruuden 2006 sekä Kanadan mestaruuden kahdeksan kertaa (2008–2010, 2012–2014, 2017–2018). Toisen olympiakultansa he voittivat joukkuekilpailussa Pyeongchangissa 2018 ja kolmannen jäätanssissa.
Ura

| Mitalit>  Olympialaiset  |
| --- | --- | --- |
|  Kultaa | Vancouver 2010 | Jäätanssi |
|  Kultaa | Pyeongchang 2018 | Joukkuekilpailu |
|  Kultaa | Pyeongchang 2018 | Jäätanssi |
|  Hopeaa | Sotši 2014 | Jäätanssi |
|  Hopeaa | Sotši 2014 | Joukkuekilpailu |
MM-kilpailut 
|  Kultaa | 2010 | Jäätanssi |
|  Kultaa | 2012 | Jäätanssi |
|  Kultaa | 2017 | Jäätanssi |
|  Hopeaa | 2008 | Jäätanssi |
|  Hopeaa | 2011 | Jäätanssi |
|  Hopeaa | 2013 | Jäätanssi |
|  Pronssia | 2009 | Jäätanssi |
Taitoluistelun neljän maanosan mestaruuskilpailut 
|  Kultaa | 2008 | Jäätanssi |
|  Kultaa | 2012 | Jäätanssi |
|  Kultaa | 2017 | Jäätanssi |
|  Hopeaa | 2009 | Jäätanssi |
|  Hopeaa | 2013 | Jäätanssi |
|  Pronssia | 2006 | Jäätanssi |
|  Pronssia | 2007 | Jäätanssi |
Virtue ja Moir ovat voittaneet yhdessä olympiakultaa jäätanssissa 2010 ja joukkuekilpailussa 2018. Maailmanmestaruuskilpailuissa he ovat voittaneet kolme kultaa (2010, 2012, 2017), kolme hopeaa (2008, 2011, 2013) ja yhden pronssin (2009).
Virtue ja Moir pitävät hallussaan maailmanennätystä rytmitanssin yhteispisteissä, 70.27, maailmanmestaruuskilpailuista 2010.
Virtue ja Moir pitävät ensimmäistä sijaa kansainvälisen luisteluliiton maailmansijoituksessa.
Ura > Tärkeimpiä tuloksia

| Tulokset> Kansainväliset.Event | Tulokset> Kansainväliset.2004–05 | Tulokset> Kansainväliset.2005–06 | Tulokset> Kansainväliset.2006–07 | Tulokset> Kansainväliset.2007–08 | Tulokset> Kansainväliset.2008–09 | Tulokset> Kansainväliset.2009–10 | Tulokset> Kansainväliset.2010–11 | Tulokset> Kansainväliset.2011–12 | Tulokset> Kansainväliset.2012–13 | Tulokset> Kansainväliset. | Tulokset> Kansainväliset. | Tulokset> Kansainväliset. |
| --- | --- | --- | --- | --- | --- | --- | --- | --- | --- | --- | --- | --- |
| Olympialaiset |  |  |  |  |  | 1. |  |  |  |  |  |  |
| MM |  |  | 6. | 2. | 3. | 1. | 2. | 1. | 2. |  |  |  |
| Neljä maanosaa |  | 3. | 3. | 1. | 2. |  | WD | 1. | 2. |  |  |  |
| Grand Prix Final |  |  |  | 4. |  | 2. |  | 2. | 2. |  |  |  |
| GP Bompard |  |  | 4. |  |  | 1. | WD | 1. |  |  |  |  |
| GP NHK Trophy |  |  |  | 2. |  |  |  |  |  |  |  |  |
| GP Rostelecom |  |  |  |  |  |  |  |  | 1. |  |  |  |
| GP Skate Canada |  |  | 2. | 1. |  | 1. | WD | 1. | 1. |  |  |  |
| Finlandia |  |  |  |  |  |  |  | 1. | WD |  |  |  |
Kansalliset
| Kanadan mest. | 4. | 3. | 2. | 1. | 1. | 1. |  | 1. | 1. |  |  |  |
WD = keskeyttänyt
Aiheesta muualla

Kuvia tai muita tiedostoja aiheesta Scott Moir Wikimedia Commonsissa
Jäätanssin olympiavoittajat
1976: Ljudmila Pahomova / Aleksandr Gorškov
–  1980: Natalja Linitšuk / Gennadi Karponosov
– 1984: Jayne Torvill / Christopher Dean
– 1988: Natalja Bestemjanova / Andrei Bukin
– 1992: Marina Klimova / Sergei Ponomarenko
– 1994: Oksana Grištšuk / Jevgeni Platov
– 1998: Oksana Grištšuk / Jevgeni Platov
– 2002: Marina Anisina / Gwendal Peizerat
– 2006: Tatjana Navka / Roman Kostomarov
– 2010: Tessa Virtue / Scott Moir
– 2014: Meryl Davis / Charlie White
– 2018: Tessa Virtue / Scott Moir
– 2022: Gabriella Papadakis / Guillaume Cizeron
Jäätanssin maailmanmestarit
Santeri Lukka

| Santeri Lukka |
| --- | --- |
 Lukka Kalevan Pallon paidassa kaudella 2015–2016.
Henkilötiedot
Syntynyt: 19. heinäkuuta 1991 (ikä 33) Pori, Suomi
Kansalaisuus:   Suomi
Jääkiekkoilija
Lempinimi:  Luke, Santtu, 
Pelipaikka:  puolustaja
Maila:  oikea
Pituus:  180 cm
Paino:  86 kg
Seura
Seura:  Ässät
Sarja:  U16 SM-sarja
Tehtävä:  Päävalmentaja
Pelaajaura
Pääsarjaura:  2014–2022
Seurat:  HC Luvia (II-div.) SaPKo (Mestis) Jukurit (Mestis) KalPa (SML) TPS (SML) HPK (SML) Ässät (SML)
Santeri Lukka (s. 19. heinäkuuta 1991 Pori) on suomalainen entinen jääkiekkopuolustaja ja nykyinen valmentaja. Hän toimii nykyään Ässien C-nuorten päävalmentajana. Lukka pelasi urallaan SM-liigaa Kalevan Pallossa, Turun Palloseurassa, Hämeenlinnan Pallokerhossa ja Porin Ässissä yhteensä 370 runkosarjaottelua tehopistein 25+91=116 ja 29 playoff-ottelua tehden kahdeksan syöttöpistettä. Lukka oli voittamassa KalPassa SM-hopeaa keväällä 2017. Hän oli voittamassa myös Mestiksen mestaruutta Mikkelin Jukureissa kauden 2014-2015 päätteeksi ja Lukka palkittiin samalla kaudella sarjan parhaana puolustajana Jari Lippojoki -palkinnolla ja valittiin sarjan All-Stars kentälliseen. Hän pelasi urallaan myös kolme A-maaottelua. Lukka laukoi oikealta.
Ura > Maajoukkueura

Lukka on pelannut Suomen A-maajoukkueessa kolme ottelua. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Lukka merkittiin Suomen kakkospuolustajapariin Juuso Riikolan viereen. Hän teki ottelussa myös ensimmäisen A-maajoukkuemaalinsa. Lukan MM-leiritys päättyi kuitenkin loukkaantumiseen heti debyytin jälkeen.
Pelityyli

Jatkoaika.com -verkkolehden mukaan Lukka on pelityyliltään kiekollinen puolustaja, joka tukee mielellään hyökkäyksiä. HPK:n urheilutoimenjohtaja Mika Toivolan mukaan hän on kiekollinen ja hyvä yleispuolustaja, joka pystyy pelaamaan luotettavasti isot minuutit ja on kova taistelija.
Sergei Širjajev

| Sergei Širjajev |
| --- | --- |
 Sergei Širjajev vuoden 2010 Tour de Skillä
Henkilötiedot
Koko nimi:  Sergei Jurjevitš Širjajev
Syntynyt: 8. helmikuuta 1983 (ikä 41) Nižni Novgorod, Neuvostoliitto
Uran tiedot
Seura:   Nižegorodets
Laji:  maastohiihto 
Maailmancup
Kaudet:  2007–2013
Paras sijoitus:  1
Voitot:  1
Palkintokorokkeella:  2
 Tietolaatikko päivitetty 25. joulukuuta 2018 
Sergei Jurjevitš Širjajev (ven. Сергей Юрьевич Ширяев; s. 8. helmikuuta 1983 Nižni Novgorod) on venäläinen maastohiihtäjä, joka edusti Nižegorodetsiä.
Širjajev debytoi maastohiihdon maailmancupissa joulukuussa 2006 ollen Münchenissä Tour de Skin osakilpailussa 66. Ensimmäistä kertaa hän sijoittui kymmenen parhaan joukkoon kahta päivää myöhemmin Oberstdorfissa niin ikään Tour de Skin osakilpailussa ollen kahdeksas. Hän oli nopein sen vuoden Tour de Skin loppunousussa ollen yhteistuloksissa 12. Ensimmäisen maailmancupvoittonsa Širjajev saavutti maaliskuussa 2009 Falunissa ollen Falunin minitourin ykkönen voitettuaan 15 kilometrin vapaan kilpailun. Hänen toinen palkintosijansa maailmancupissa on kolmas sija Rybinskin yhdistelmäkilpailusta tammikuulta 2010.
Širjajevin paras sijoitus MM-kilpailuissa on Sapporon 2007 kisojen 11. sija 15 kilometriltä, mutta hän menetti tuon sijoituksensa kärähdettyään dopingista kisojen viimeisenä päivänä. Talviolympialaisiin Širjajev on osallistunut kerran ollen parhaimmillaan 31. Vancouverin vuoden 2010 kisojen 15 kilometrillä.
Širjajev lopetti uransa maastohiihtäjänä vuonna 2015.
Käännös suomeksi
Sid Caesar

| Sid Caesar |
| --- | --- |
 Sid Caesar vuonna 1961.
Henkilötiedot
Syntynyt: 8. syyskuuta 1922 Yonkers, New York, Yhdysvallat
Kuollut: 12. helmikuuta 2014 (91 vuotta) Beverly Hills, Kalifornia, Yhdysvallat
Ammatti:  näyttelijä, koomikko, käsikirjoittaja, muusikko
Puoliso:  Florence Levy (1943–2010)
Näyttelijä
Aktiivisena:  1946–2006
Aiheesta muualla
www.sidcaesar.com
IMDb 
Elonet
Isaac Sidney ”Sid” Caesar (8. syyskuuta 1922 Yonkers, New York, Yhdysvallat – 12. helmikuuta 2014 Beverly Hills, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa rooleistaan televisiosarjoissa Your Show of Shows ja Caesar's Hour ja elokuvissa Jättiläinen taivaalla (1974), Pähkähullujen paratiisi (1976), Grease (1978), Mieletön maailmanhistoria (1981) ja Grease 2 (1982).
Caesar syntyi Yonkersissa, New Yorkissa, Max- ja Ida-nimisten juutalaisten vanhempien pojaksi. Hän tapasi kesällä 1942 Florence Levyn, jonka kanssa hän avioitui 17. heinäkuuta 1943. Pari sai kolme yhteistä lasta. Caesar jatkoi näyttelemistä sekä televisiossa että elokuvissa 2000-luvulle saakka. Hän voitti kaksi Emmy-palkintoa vuosina 1952 ja 1957. Hänellä on myös tähti Hollywood Walk of Famella.
Caesar kuoli helmikuussa 2014 Beverly Hillsissä, Kaliforniassa. Hän eli 91-vuotiaaksi huolimatta takavuosien taistelusta alkoholismia ja barbituraattiriippuvuutta vastaan. Caesar on puhunut aiheista omaelämäkerrassaan Where Have I Been (1983). Hänen toinen kirjansa Caesar’s Hours julkaistiin vuonna 2004.
Sid Caesar vuonna 1980.
Seppo Hiltunen

Muistolaatta Helsingin Sofiankadulla.
Seppo Juhana Hiltunen (vuoteen 1945 Virtanen; 22. toukokuuta 1940 Helsinki – 3. heinäkuuta 2015 Espoo) oli suomalainen kirjakauppias. Hän toimi antikvaarisena kirjakauppiaana Helsingissä vuodesta 1973 lähtien. Nuoren Voiman Liitto myönsi Hiltuselle Nuori Voima -palkinnon 2005.
Elämä ja ura

Hiltunen aloitti antikvariaattiuransa jo nuorena miehenä äidinisänsä Oskari Hiltusen (1890–1964) liikkeessä Yrjönkadulla. Hiltunen kirjoitti ylioppilaaksi Helsingin normaalilyseosta 1958. Hän suoritti nopeasti merkonomintutkinnon Suomen liikemiesten kauppaopistosta 1960 ja toimi pitkään Vakuutus Oy Pohjolan ja Metallityöväen liiton palveluksessa. Samalla hän suoritti opintoja Helsingin yliopistossa aineyhdistelmänään filosofia, yleinen historia ja kansatiede ja valmistui filosofian maisteriksi 1970. Vuonna 1969 valmistuneen gradun aihe oli Platon ja demokratia. Hiltusen kiinnostus Platoniin säilyi koko loppuelämän ajan.
Ensimmäisen oman antikvariaattinsa Hiltunen perusti Torkkelinkadulle (1973–1976). Sittemmin hän piti liikettä myös Viherniemenkadulla Hakaniemen torin laidalla (1976–2009) ja Sofiankadulla (1985–2015). Hiltunen pyrki toiminnallaan edistämään koko antikvariaattialaa. Hän oli mukana ajamassa uudistuksia ja käytti julkisuuttaan hyväksi tuodakseen positiivista mainetta antikvaarisille kirjakaupoille. Ammatissaan kerryttämäänsä kokemusta hän jakoi epäitsekkäästi muille toimien monen aloittelevan kauppiaan mentorina ja taustavaikuttajana.
Hiltunen tunnettiin poikkeuksellisen halvasta hintatasostaan, minkä johdosta hän sai kollegoiltaan pisteliääksi tarkoitetun lempinimen ”Halpa-Hiltunen”. Halvat hinnat eivät kuitenkaan kertoneet huonosta tasosta, vaan se oli edellytys kirjojen liikkuvuudelle, joka oli Hiltusen mukaan tärkeä asia. Hän oli sitä mieltä, että tiede hyötyi enemmän siitä, että hän myi sitä, kuin siitä, että hän tekisi itse sitä.
Hiltusen antikvariaatti Sofiankadulla Senaatintorin kupeessa muodostui yhdeksi Helsingin maamerkeistä. Hänen antikvariaattinsa mainitaan jopa Helsinki-aiheisessa lautapelissä ”Nähdään kellon alla”. Antikvariaatti Sofia sijaitsee nykyisin muutaman korttelin päässä osoitteessa Vuorikatu 5.
Saint Paul

| Saint Paul |
| --- | --- |

 lippu
 Saint Paulin sijainti
 Saint Paul
 Koordinaatit: 44°57′N, 93°6′W 
Valtio:  Yhdysvallat
Osavaltio:  Minnesota
Piirikunta:  Ramsey
Pinta-ala:  
 – Kokonaispinta-ala:  145 km²
Väkiluku (2010):  285 068
 – Metropolialue:  3 279 833
Aikavyöhyke:  UTC-6
 – Kesäaika:  UTC-5
 
 www.stpaul.gov 
Infobox OKVirheellinen NIMI-arvo: 
Saint Paul on Yhdysvalloissa Suurten järvien alueella sijaitsevan Minnesotan osavaltion pääkaupunki ja toiseksi suurin kaupunki Minneapolisin jälkeen. Nämä kaksi toisiinsa kasvanutta kaupunkia muodostavat niin sanotun kaksoiskaupungin (Twin Cities). Saint Paulin asukasluku oli vuoden 2010 väestönlaskennan mukaan 285 068.
Maantiede

Saint Paul sijaitsee Minnesotan osavaltion kaakkoisosassa Ramseyn piirikunnassa lähellä Mississippi- ja Minnesotajokien yhtymäkohtaa. Ympäröivä seutu on tasaista pienine kukkuloineen. Alueella on myös useita järviä. Itse kaupungin alueella on kahdeksan järveä. Naapurikaupunki lännessä on Minneapolis. Kaksi kaupunkia muodostavat esikaupunkeineen Twin Citiesin metropolialueen. Pinta-alaa Sain Paulin kaupungilla on 145 km².
Alueella vallitsee mannerilmasto. Talvet ovat kylmiä ja kesät kuumia. Paikalliset joet voivat tulvia keväisin. Ajoittain tulvat voivat aiheuttaa suurtakin vahinkoa.
Talous

Saint Paulin talouden kulmakiviä ovat nykyisin opetus- ja terveysala, hallinto, finanssiala ja teollisuus. Paikallisen teollisuuden tuotteisiin lukeutuvat esimerkiksi autot, kemikaalit, tietokoneet ja terveydenhuoltovälineet. Kaupungissa on myös korkean teknologian alan yrityksiä ja vakuutusalalla on huomattava vaikutus.
Kotitalouksien keskimääräiset vuosittaiset ansiot Saint Paulissa aikavälillä 2014–2018 olivat 55 085 Yhdysvaltain dollaria ja henkilöä kohden 30 036 dollaria. 19,9 % väestöstä eli köyhyysrajan alapuolella.
Väestö

Saint Paulin asukasluku oli vuoden 2010 väestönlaskennan mukaan 285 068 ja vuoden 2019 arvion mukaan 308 096. Twin Citiesin metropolialueen asukasluku oli vuonna 2010 3 279 833. Kaupungin asukkaista 56,7 % oli taustaltaan valkoisia (latinot pois lukien 51,4 %), 16 % afroamerikkalaisia, 0,9 % intiaaneja, 9,6 % latinoja mistä tahansa rodusta ja 18,4 % aasialaisia. 29,6 % kaupungin asukkaista puhui kotonaan jotakin muuta kieltä kuin englantia, ja 19,7 % kaupungin asukkaista oli syntynyt ulkomailla.
Kulttuuri

Paikallisia museoita ovat esimerkiksi Science Museum of Minnesota, Minnesota Museum of American Art ja Minnesota Transportation Museum. Ordway Center for the Performing Arts toimii Minnesotan oopperan toimitiloina. Samaa rakennusta käyttää myös St. Paul Chamber Orchestra. St. Paul Winter Carnival on vuosittain jää- ja lumiveistoksiin keskittynyt tapahtuma.
Minnesota Wild on paikallinen jääkiekkoseura ja sen kotiareena on Xcel Energy Center. Minnesota United FC on jalkapalloseura, jonka kotikenttä on Allianz Field. St. Paul Saints on baseballseura ja Minnesota Roller Derby on naisten roller derby -liiga.
Aiheesta muualla

Matkaopas aiheesta Saint Paul Wikivoyagessa (englanniksi)
Kuvia tai muita tiedostoja aiheesta Saint Paul Wikimedia Commonsissa
Minnesotan osavaltio
| --- | --- |
Alueet:   Arrowhead  Boundary Waters  Buffalo Ridge  Central  Coulee Region  Greater Minnesota  Iron Range  Minnesota River Valley  North Shore  Northwest Angle  Pipestone  Red River Valley  Southeast  Twin Cities metropolitan area 
Huomattavat kaupungit:   Bloomington  Duluth  Minneapolis  Rochester  Saint Cloud  Albert Lea  Alexandria  Andover  Anoka  Apple Valley  Austin  Bemidji  Blaine  Brainerd  Brooklyn Center  Brooklyn Park  Buffalo  Burnsville  Champlin  Chanhassen  Chaska  Cloquet  Columbia Heights  Coon Rapids  Cottage Grove  Crystal  Eagan  East Bethel  Eden Prairie  Edina  Elk River  Fairmont  Faribault  Farmington  Fergus Falls  Forest Lake  Fridley  Golden Valley  Ham Lake  Hastings  Hibbing  Hopkins  Hutchinson  Inver Grove Heights  Lakeville  Lino Lakes  Mankato  Maple Grove  Maplewood  Marshall  Mendota Heights  Minnetonka  Moorhead  Mounds View  New Brighton  New Hope  New Ulm  Northfield  North Mankato  North St. Paul  Oakdale  Owatonna  Plymouth  Prior Lake  Ramsey  Red Wing  Richfield  Robbinsdale  Rosemount  Roseville  Saint Paul (pääkaupunki)  St. Louis Park  St. Peter  Sartell  Sauk Rapids  Savage  Shakopee  Shoreview  South St. Paul  Stillwater  Vadnais Heights  West St. Paul  White Bear Lake  Willmar  Winona  Woodbury  Worthington 
Piirikunnat:   Aitkin  Anoka  Becker  Beltrami  Benton  Big Stone  Blue Earth  Brown  Carlton  Carver  Cass  Chippewa  Chisago  Clay  Clearwater  Cook  Cottonwood  Crow Wing  Dakota  Dodge  Douglas  Faribault  Fillmore  Freeborn  Goodhue  Grant  Hennepin  Houston  Hubbard  Isanti  Itasca  Jackson  Kanabec  Kandiyohi  Kittson  Koochiching  Lac qui Parle  Lake  Lake of the Woods  Le Sueur  Lincoln  Lyon  McLeod  Mahnomen  Marshall  Martin  Meeker  Mille Lacs  Morrison  Mower  Murray  Nicollet  Nobles  Norman  Olmsted  Otter Tail  Pennington  Pine  Pipestone  Polk  Pope  Ramsey  Red Lake  Redwood  Renville  Rice  Rock  Roseau  St. Louis  Scott  Sherburne  Sibley  Stearns  Steele  Stevens  Swift  Todd  Traverse  Wabasha  Wadena  Waseca  Washington  Watonwan  Wilkin  Winona  Wright  Yellow Medicine 
Näkymä kohti keskustaa.
James J. Hill House.
Minnesota State Capitol.
Como Park Zoo and Conservatory.
Xcel Energy Center.
Senssit/Förbannade

| Senssit/Förbannade Kumikameli |
| --- | --- | --- |

Studioalbumin tiedot
 Äänitetty : JackMaster Studio, tammikuu 1996 ja 1997
 Julkaistu: 1997
 Formaatti: CD
 Tuottaja(t): Ilkka Hemminki
 Tyylilaji: punk
 Kesto: 43.41
 Levy-yhtiö: Stupido Twins  TUG Records
Kumikamelin muut julkaisut
| Parhautta 1996 | Senssit/Förbannade 1997 | La Serenada 1999 |
Senssit/Förbannade on Kumikamelin vuonna 1997 julkaistu seitsemäs albumi. Albumi jatkoi samalla teemalla kuin edellinen studioalbumi Saturnuksen vararengas, eli kaikki kappaleet kertovat erilaisista ihmiskohtaloista. Kappaleet on nimetty ihmisten etunimien mukaan kuvastamaan henkilöitä, joista kappaleet kertovat. Albumin kansilehtiin on kirjoitettu humoristisia ihmissuhdeilmoituksia, joihin albumin nimi Senssit viittaa. Senssit/Förbannade julkaistiin myös Saksassa nimellä Kontakt samana vuonna Kumikamelin sivuprojektin, Eläkeläisten, suosion myötä.
Kappaleet

Helmi – 2.34
Onni – 2.39
Ilmi – 2.33
Varma, Signe – 1.24
Kari – 1.47
Matti – 2.01
Heimo – 2.04
Orvo – 1.57
Reino... – 5.06
Pirkko – 3.14
Sulo – 2.22
Maila – 1.36
Jarkko – 3.05
Kosti – 1.17
Taimi – 2.10
Taisto – 2.00
Eeva – 1.58
Jukka – 3.46
Kokoonpano

Jarmo Koponen – laulu, kitara, kosketinsoittimet
Jussi Musikka – kitara, mandoliini, kosketinsoittimet, laulu
Anssi Rosenius – rummut, lyömäsoittimet, laulu
Jouni Vento – basso, kosketinsoittimet, laulu
SimCity Yhteiskunnat

| SimCity Yhteiskunnat |
| --- | --- |
Kehittäjä:  Tilted Mill Entertainment
Julkaisija:  Electronic Arts
Pelisarja:  SimCity
Julkaistu:  
Lajityyppi:  kaupunginrakennuspeli
Pelimuoto:  yksinpeli
Ikäluokitus:  ESRB: 10 vuotta tai vanhempi  PEGI 7  USK 0 
Alusta:  Microsoft Windows
Lisenssi:  Suljettu lisenssi
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
SimCity Yhteiskunnat (engl. SimCity Societies) on SimCity-pelisarjaan kuuluva kaupunginrakennuspeli. Peli poikkeaa aikaisemmista osista melkoisesti, sillä se keskittyy pienyhteisöihin, joita kaupunkiin syntyy. Toisin kuin muut SimCity-pelisarjan pelit, Yhteiskunnat ei ole Maxis-pelitalon kehittämä, vaan Children of Nile -pelistä tunnetun Tilted Millin.
Pelissä on kolme pelimuotoa: Normaali, Loputtomasti Simoleonia (rahaa) ja Vapaa Peli. Normaalipelissä voi ansaita mitaleita ja pokaaleita. Pelissä on myös mahdollisuus pelata harjoituspeli, joka opastaa pienyhteisöjen rakentamiseen. Pelille julkaistiin lisäosa Lomakohteet 23. kesäkuuta 2008.
Aiheesta muualla

SimCity Societies MobyGamesissa (englanniksi)
Viralliset kotisivut
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Sibusiso Dlamini

| Henkilötiedot |
| --- | --- | --- | --- |
Syntymäaika: 1. syyskuuta 1980
Syntymäpaikka: Mbabane, Swazimaa
Pelipaikka: Hyökkääjä
Pituus: 178 cm
Paino: 78 kg
Seura
Seura: Mpumalanga Black Aces FC
Seurat
| Vuodet | Seura | O | (M) |
| 1998-2000 | Royal Leopards FC | 49 | (17) |
| 2000-2001 | Young Buffaloes FC | 0 | (0) |
| 2001 | Mamelodi Sundowns FC | 1 | (0) |
| 2001-2003 | Black Leopards FC | 47 | (16) |
| 2003-2004 | Kaizer Chiefs FC | 21 | (6) |
| 2004-2006 | Black Leopards FC | 18 | (1) |
| 2006-2007 | Moroka Swallows FC | 11 | (0) |
| 2007-2008 | Black Leopards FC | 16 | (0) |
| 2008- | Mpumalanga Black Aces FC |  |  |
Maajoukkue
| 2001- |  Swazimaa | 14 | (1) |
 Seurajoukkueuran tilastot kattavat vain kansalliset sarjat, päivitetty 19.4.2011.  Maajoukkueuran tilastot päivitetty 19.4.2011.
Sibusiso Dlamini (s. 1. syyskuuta 1980 Mbabane) on swazimaalainen jalkapalloilija, pelipaikaltaan hyökkääjä. Hän edustaa seuratasolla eteläafrikkalaista Mpumalanga Black Aces FC:tä. Dlamini on pelannut Swazimaan maajoukkueessa 14 ottelua ja tehnyt yhden maalin. Hän oli mukana joukkueen kokoonpanossa muun muassa vuoden 2006 MM-kisojen karsinnoissa, joissa hän pelasi kaksi ottelua.